Ebikakyungulha Ekitsweka 7
Ekitsweka kino kikakanaya okwa byabya omwa ngebe ey’Omwami Saulo n’Omwami Dawudi, ebya ghunza myaka nga 80. Okw’itsuka, Saulo abya mwolho kandi iniakubaha Nyamuhanga, aliwe endambi muyahika amahinduka, amaghana erithasyakwama obusondoli bwa Yehova. Yehova mwamughana neryo amabwira Samweli athi ahakabaye Dawudi eribya mwami w’Abaisraeli. Saulo ow’obuha mwalengaho mirundi minene erianza eritha Dawudi, aliwe Dawudi mwathathuhulya. Yonatana mughalha wa Saulo mwaminya ngoku Yehova yuwabirisombolha Dawudi, neryo amabya muthaleghulha oku Dawudi. Dawudi mwakolha amalholho awakalire, aliwe mwathaghana erihabulha lya Yehova. Wamabya iwuli mubuthi, wathikaya omwana wawu alhangire omughaso w’erisighika ebya Nyamuhanga akathegheka.
OMWA KATSWEKA KANO
ERISOMO 39
Omwami we Israeli ow’Erimbere
Yehova abya iniabiriha Abaisraeli ba batsweri abanga basondolha, aliwe mubanza erithunga omwami. Samweli mwahakabya Saulo ng’omwami w’erimbere aliwe enyuma waho Saulo mwaghana Yehova. Busana naki?
ERISOMO 40
Dawudi na Goliata
Yehova akasombolha Dawudi eribya mwami we Israeli, na Dawudi akakanganaya obubuya bwiwe.
ERISOMO 41
Dawudi na Saulo
Busana naki omughuma w’okwa balhume aba mwapona owundi, kandi oyuwabya aponirwe mwakolha athi?
ERISOMO 42
Yonatana Abya Muthubaha Kandi Muthaleghulha
Mughalha w’omwami amabya munywani mubuya wa Dawudi.
ERISOMO 43
Erilholho ly’Omwami Dawudi
Erithwamu nabi kikaletha ebitsibu.
nya_Latn lug_Latn lug_Latn luo_Latn run_Latn kin_Latn luo_Latn lug_Latn run_Latn luo_Latn lin_Latn kin_Latn luo_Latn kin_Latn lug_Latn luo_Latn lug_Latn run_Latn